62018TJ0726_INF
Απόφαση του Γενικού Δικαστηρίου (έκτο τμήμα) της 28ης Νοεμβρίου 2019 – Mélin κατά Κοινοβουλίου
(Υπόθεση T-726/18)
«Θεσμικό δίκαιο – Νομοθεσία περί καταβολής των εξόδων και αποζημιώσεων των βουλευτών του Ευρωπαϊκού Κοινοβουλίου – Αποζημίωση βουλευτικής επικουρίας – Ανάκτηση αχρεωστήτως καταβληθέντων ποσών – Υποχρέωση αιτιολογήσεως – Μη κοινοποίηση του παραρτήματος της αποφάσεως με την οποία διατάσσεται η ανάκτηση»
Ευρωπαϊκό Κοινοβούλιο – Νομοθεσία περί καταβολής των εξόδων και αποζημιώσεων των βουλευτών – Αποζημίωση βουλευτικής επικουρίας – Απόφαση με την οποία διατάσσεται η ανάκτηση αχρεωστήτως καταβληθέντων ποσών – Υποχρέωση αιτιολογήσεως – Μη κοινοποίηση του παραρτήματος της εν λόγω αποφάσεως – Ακύρωση της αποφάσεως
(Άρθρο 296, εδ. 2, ΣΛΕΕ)
(βλ. σκέψεις 25, 37-41, 44)
Αντικείμενο
Αίτημα βάσει του άρθρου 263 ΣΛΕΕ για την ακύρωση της αποφάσεως του Γενικού Γραμματέα του Κοινοβουλίου, της 4ης Οκτωβρίου 2018, περί απαιτήσεως να επιστρέψει η προσφεύγουσα ποσό ύψους 130339,35 ευρώ, το οποίο της είχε καταβληθεί αχρεωστήτως ως αποζημίωση βουλευτικής επικουρίας, και του από 10 Οκτωβρίου 2018 σχετικού χρεωστικού σημειώματος.
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του Γενικού Γραμματέα του Ευρωπαϊκού Κοινοβουλίου, της 4ης Οκτωβρίου 2018, περί απαιτήσεως να επιστρέψει η Joëlle Mélin ποσό ύψους 130339,35 ευρώ, το οποίο της είχε καταβληθεί αχρεωστήτως ως αποζημίωση βουλευτικής επικουρίας, και το από 10 Οκτωβρίου 2018 σχετικό χρεωστικό σημείωμα.
2)
Καταδικάζει το Κοινοβούλιο στα δικαστικά έξοδα.